**Predkladacia správa**

**k návrhu na zmenu v zložení Stálej delegácie Národnej rady Slovenskej republiky v Parlamentnom zhromaždení NATO**

Zahraničný výbor Národnej rady Slovenskej republiky predkladá Národnej rade Slovenskej republiky návrh na zmenu v zložení Stálej delegácie Národnej rady Slovenskej republiky v Parlamentnom zhromaždení NATO.Za vedúceho uvedenej delegácie odporúča vymenovať poslanca Daniela Duchoňa (SMER – SD) a za náhradníka poslanca Petra Šucu (SMER – SD).

 Zahraničný výbor Národnej rady Slovenskej republiky predkladá tento návrh na základe iniciatívy poslaneckého klubu SMER – SD, z dôvodu vzdania sa funkcie doteraz pôsobiaceho vedúceho stálej delegácie poslanca Jaroslava Bašku. Zahraničný výbor Národnej rady Slovenskej republiky na svojej 39. schôdzi uznesením z 21. januára 2014 č. 80 schválil návrh na zmenu v zložení Stálej delegácie Národnej rady Slovenskej republiky v Parlamentom zhromaždení NATO, a zároveň poveril predsedu výboru predložiť Národnej rade Slovenskej republiky návrh na schválenie zmeny uznesenia Národnej rady Slovenskej republiky zo 16. mája 2012 č. 34 k návrhu Zahraničného výboru Národnej rady Slovenskej republiky na vymenovanie poslancov Národnej rady Slovenskej republiky za vedúcich stálych delegácií Národnej rady Slovenskej republiky do medzinárodných parlamentných organizácií a ich členov. Navrhovaná zmena sa konkrétne týka zloženia Stálej delegácie Národnej rady Slovenskej republiky v Parlamentnom zhromaždení NATO.